OpenLLM-France/wikimedia huggingface dataset:
# Projecció cònica conforme de Lambert

* No s'ha de confondre amb projecció azimutal de Lambert.
La projecció cònica conforme de Lambert (LCC) és una projecció cònica simple que és freqüentment usada en navegació aèria. En essència, la projecció superposa un con sobre l'esfera de la Terra, amb dos paral·lels de referència secants al globus i intersecats. Això minimitza la distorsió provinent de projectar una superfície tridimensional a una bidimensional. La distorsió és mínima al llarg dels paral·lels de referència, i s'incrementa fora dels paral·lels elegits. Els pilots utilitzen aquestes cartes pel fet que una línia recta dibuixada sobre una carta la projecció és conforme cònica de Lambert mostra la distància veritable entre punts. No obstant això, els avions han de volar rutes que són arcs de cercles màxims per recórrer la distància més curta entre dos punts de la superfície, que en una carta de Lambert apareix com una línia corba que ha de ser calculada en forma separada per assegurar d'identificar els punts intermedis correctes en la navegació. Sobre la base de la projecció cònica simple amb dos meridians de referència Johann Heinrich Lambert va ajustar matemàticament la distància entre els paral·lels per crear un mapa conforme. Atès que els meridians són línies rectes i els paral·lels arcs de cercle concèntrics els diferents fulls encaixen perfectament.

## Referències

* ↑ Specification on Coordinate Reference Systems - Guidelines a Inspire

## Vegeu també

* Projecció cònica (cartografia)
* Projecció cònica múltiple
# Fotografia publicitària

La fotografia publicitària és la realització de fotografies amb l'objectiu d'integrar-les en una campanya publicitària. Les imatges, que tenen la finalitat de fer un producte atractiu per a incitar-ne el consum, constitueixen un dels components principals de la publicitat, cosa que ha afavorit el gran desenvolupament tècnic i creatiu de la fotografia en aquest àmbit.
Aquest gènere fotogràfic fa servir una àmplia gamma de tècniques especials per tal que les imatges, presentades de forma que provoquin o promoguin una decisió en el consumidor, siguin un element de major influència sobre l'observador.
Els nous programaris han recolzat la creació publicitària, que ha passar a fer un ús habitual de la postproducció per a l'edició d'imatges, deixant enrere el retoc al laboratori fotogràfic o a posteriori amb aerògraf sobre l'emulsió.
La fotografia publicitària, de la mateixa manera que en altres àmbits, també segueix les noves tendències que imposa la moda i el cinema, fent servir diferents objectius i tendències de color.
Alguns fotògrafs publicitaris són: America Sanchez, Ellen von Unwerth, Manuel Outumuro i Oliviero Toscani.

## Bibliografia

* Lesko, Lou; Lane, Bobbi. Advertising Photography: A Straightforward Guide to a Complex Industry (en anglès). Thomson Course Technology, 2007, p. 256. ISBN 1598634062.
* Markow, Paul. Professional Secrets of Advertising PhotographyPaul Markow. Amherst Media, 1999. ISBN 0936262796.

## Enllaços externs

* Naturaleza de la fotografía publicitaria, per José Manuel Susperregui, Euskonews & Media, 2002 (castellà)
# Saluni

Els Saluni van ser una família de nakharark (nobles) d'Armènia amb feu hereditari a la comarca del Saluniq a l'Altzniq.

## Referències

* ↑ «-Armenian Princely Families-». Arxivat de l'original el 2020-07-31. [Consulta: 4 desembre 2021].

## Bibliografia

* René Grousset, Histoire de l'Arménie des origines à 1071. París: Payot, 1947 (reimpr. 1973, 1984, 1995, 2008), 644 pàgs
# Mestre de la conquesta de Mallorca

Mestre de la conquesta de Mallorca, és el nom pel que es coneix l'autor anònim de diverses pintures realitzades a la fi del segle xiii, d'estil romànic tardà o principis del gòtic.
Aquest nom li va ser imposat pels historiadors de l'art Alomar Esteve, Rosselló Bordoy i Sánchez Cuenca, quan li van atribuir l'obra del retaule de santa Úrsula de la població d'Artà —conservat a l'església de Sant Francesc de Palma—, i derivat del tema de les pintures murals de la conquesta de Mallorca del Palau Aguilar de Barcelona, que representen diversos episodis de la conquesta de Mallorca realitzada pel rei Jaume el Conqueridor.
Es creu que aquest artista podria ser també l'autor de les pintures al fresc del Palau Reial Major de Barcelona per la seva cronologia i estil semblant. Aquests murals guarden també, segons Joan Ainaud de Lasarte, gran semblança estilística amb el retaule de santa Úrsula, encara que aquest últim té un cert aire més cap a la pintura gòtica.

## Referències

* 1 2 Barral (1992), p. 201
* ↑ Ainaud de Lasarte (1989), p. 9

## Bibliografia

* Ainaud de Lasarte, Joan. «La fascinació del romànic». A: La pintura catalana I, 1989.
* Barral i Altet, Xavier. Prefiguración del Museu Nacional d'Art de Catalunya (en castellà). Barcelona: Museu Nacional d'Art de Catalunya/Lunwer, 1992. ISBN 84-8043-004-4.
* «Fitxa de les Pintures murals de la conquesta de Mallorca». Museu Nacional d'Art de Catalunya. [Consulta: 24 agost 2011].
# Jacamar violaci

El jacamar violaci (Galbula chalcothorax) és una espècie d'ocell de la família dels galbúlids (Galbulidae) que habita els boscos de ribera del sud de Colòmbia, est del Perú, nord de Bolívia i sud-oest del Brasil.
# Prostaglandina I

La prostaglandina PGI₂, prostaglandina I2 o prostaciclina és una prostaglandina (greix de vint carbonis de llargada i amb un bucle de cinc) que produeix el cos humà i que té fórmula química C₂OH$_{32}$O₅. El terme prostaciclina generalment es refereix a la PGI2, però pot fer referència a les PGI en general. La diferència és que la prostaciclina PGI2 prové de l'àcid gras omega 6 mentre que la PGI3 prové de l'omega 3. La prostaciclina PGI2 es produeix a les cèl·lules de l'endoteli quan hi actua l'enzim prostaciclina sintasa sobre la prostaglandina PGH2. L'enzim prostaciclina sintasa pot actuar sobre la prostaglandina PGH3, produint prostaciclina PGI3.
La prostaciclina va ser descoberta l'any 1976. Químicament és un prostanoide, com totes les prostaglandines i el tromboxà, i té massa molecular de 352,47 grams per a cada mol. La prostaciclina sintètica es diu epoprostenol.
La prostaciclina és produïda per les cèl·lules endotelials que recobreixen l'aparell cardiovascular. Té efectes fisiològicament oposats al tromboxà A₂: és el més potent inhibidor conegut de l'agregació de les plaquetes, i actua com a potent dilatador dels vasos sanguinis i dels bronquis. És una prostaglandina inflamatòria, que fa augmentar la inflamació dels teixits, l'envermelliment de la pell a causa d'això i del major flux sanguini i sobretot augmenta el dolor a les terminacions nervioses.

## Altres prostaglandines

* Dinoprostona o prostaglandina PGE₂, es pot usar com a abortiu.
* Dinoprost o prostaglandina PGF$_{2α}$, s'usa per a provocar artificialment el part i l'avortament en animals mamífers, com per exemple, vaques i dones.

## Referències

* 1 2 3 Diccionari enciclopèdic il·lustrat de medicina Dorland. Editorial Elsevier España, 2005. ISBN 8481747904 (castellà)
# Francolí de Clapperton

El francolí de Clapperton (Pternistis clappertoni) és una espècie d'ocell de la família dels fasiànids (Phasianidae) que habita praderies i sabanes des del sud de Mauritània, cap a l'est fins al Sudan, Etiòpia i Eritrea, i cap al sud, fins al nord de Camerun per l'oest i el nord-est d'Uganda per l'est.
# Gustavo Taretto

Gustavo Taretto (Buenos Aires, 5 de desembre de 1965) és un director, guionista i productor argentí. És conegut per haver realitzat el curtmetratge Medianeras (2005), pel qual va guanyar diversos premis, incloent el de millor curt en el Festival Internacional de Cinema de Mar del Plata, i pel llargmetratge Medianeras (2011), basat en el film anterior. Pel curt Hoy no estoy (2007), estrenat en el Festival Internacional de Cinema de Locarno, va rebre el premi al millor curtmetratge.

## Filmografia
### Com a director i guionista

* Las insoladas (curtmetratge, 2002)
* Cien pesos (curtmetratge, 2003)
* Medianeras (curtmetratge, 2005)
* Hoy no estoy (curtmetratge, 2007)
* 25 miradas, 200 minutos (sèrie de televisió, 1 episodi, 2010)
* Una vez más (curtmetratge, 2010)
* Medianeras (2011)
* Sucesos intervenidos (2014)
* Las insoladas (2014)

## Referències

* ↑ «Gustavo Taretto». Cinanacional.com. [Consulta: 5 octubre 2017].
* ↑ Castillo, Luciano. «Controvertidos premios en Festival de Mar del Plata». Granma, 21-03-2006. [Consulta: 5 octubre 2017].
* ↑ García Calvo, Cynthia. «Gustavo Taretto, director de “Medianeras”». LatAm cinema, 05-10-2011. [Consulta: 5 octubre 2017].
* ↑ «Biography». Festival Scope Pro. Arxivat de l'original el 2017-10-05. [Consulta: 5 octubre 2017].
# DTE

DTE té els següents significats:
* Destinació de Turisme Esportiu, certificació atorgada per la Generalitat de Catalunya a les destinacions turístiques que promocionen l'esport
* Equip Terminal de Dades (del nom en anglès Data Terminal Equipment), component d'un equip informàtic que és font o destí d'informació
* DTE també és el codi de Deutsche Telekom a la Borsa de Frankfurt
# Melanochromis elastodema

Melanochromis elastodema és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 6,7 cm de longitud total.

## Distribució geogràfica

És un endemisme del llac Malawi (Àfrica oriental)

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A., 1990. Ad Konings's book of cichlids and all the other fishes of Lake Malawi. T.F.H. Publications, Inc., Neptune City (Estats Units).
* Maréchal, C., 1991. Melanochromis p. 258-265. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jacana d'ales bronzades

La jacana d'ales bronzades (Metopidius indicus) és una espècie d'ocell de la família dels jacànids (Jacanidae) i única espècie del gènere Metopidius. Va ser descrit com a Parra indica per l'ornitòleg John Latham el 1790.
Habita zones pantanoses amb vegetació flotant de l'Àsia tropical, des de l'Índia, cap a l'est, a través de Myanmar fins al sud-oest de la Xina, Tailàndia, Cambodja, centre de Laos, sud del Vietnam, Sumatra i Java.

## Referències

* ↑ BirdLife International «Bronze-winged Jacana Metopidius indicus» (en anglès). Llista vermella de la UICN, 2016. DOI: 10.2305/iucn.uk.2016-3.rlts.t22693547a93412093.en.
* ↑ Latham, John; Latham, John. Index ornithologicus, sive, Systema ornithologiae : complectens avium divisionem in classes, ordines, genera, species, ipsarumque varietates : adjectis synonymis, locis, descriptionibus, &c. v.2 (1790). Londini: Sumptibus authoris, 1790.
# Sis dies de Tilburg

Els Sis dies de Tilburg, coneguts també com a Sis dies del Brabant, era una cursa de ciclisme en pista, de la modalitat de sis dies, que es disputava a Tilburg (Països Baixos). La seva primera edició data del 2009 i només es va celebrar un altre cop, al cap de dos anys. Desavinences entre l'organització i la municipalitat de Tilburg van dur a no disputar-se l'edició del 2012.

## Palmarès

| Any | Primers | Segons | Tercers |
| 2009 | Tristan Marguet Franco Marvulli | Pim Ligthart Léon Van Bon | Leif Lampater Fabian Schaar |
| 2010 | No disputats |
| 2011 | Nick Stöpler Yoeri Havik | Loïc Perizzolo Cyrille Thiéry | Geert-Jan Jonkman Roy Pieters |

## Referències

* ↑ «6 jours de Tilburg (Pays-Bas)». [Consulta: 19 desembre 2022].
* ↑ «Nieuwsbank persberichten archief», 03-12-2013. Arxivat de l'original el 2013-12-03. [Consulta: 19 desembre 2022].
* ↑ Wielerzesdaagse van Brabant niet meer in Tilburg Arxivat 2022-12-19 a Wayback Machine., Sportintilburg.nl, 17 juli 2012.
# Prossianka

Prossianka (en rus: Просянка) és un poble del krai de Stàvropol, a Rússia, que el 2017 tenia 1.404 habitants. Pertany al districte rural de Petrovski.

## Referències

* ↑ Протокол учредительского съезда Ставрсельскосоюза 11-13 января 1925 года и приложение к нему. Ставрополь: [Б. и.], 1925, p. 29-31.
# Francolí de Harwood

El francolí de Harwood (Pternistis harwoodi) és una espècie d'ocell de la família dels fasiànids (Phasianidae) que habita zones amb boga del Nil Blau, al llac Tana, d'Etiòpia central.
# Gustavo de la Parra Navarro

Gustavo de la Parra Navarro (Madrid, 19 de desembre de 1975) és un exfutbolista madrileny, que ocupava la posició de defensa.

## Trajectòria

Format al planter de l'Atlètic de Madrid, va ser titular amb el filial matalasser a la Segona Divisió, tot jugant més d'un centenar de partits entre 1996 i 1999. Finalment, la temporada 99/00 puja al primer equip, però tot just apareix en quatre ocasions, i a més, l'Atlético perd la categoria.
A la campanya següent, la renovació feta pel club roig-i-blanc per retornar a la màxima categoria deixa fora al defensa, que recala al CD Numancia, amb qui viu un altre descens a Segona Divisió. El 2002 fitxa pel CD Leganés, on recupera la titularitat, jugant 32 partits, condició que repetiria la posterior campanya amb l'Algeciras CF.
Des del 2004, la carrera del madrileny prossegueix en equips de Segona B i divisions més modestes. Entre 2004 i 2006 milita a la UD Las Palmas, i la temporada 06/07 retornaria a Leganés. La temporada 07/08 s'incorpora al Collado Villalba.

## Enllaços externs

* Fitxa del jugador
# La Dou Vella

La Dou Vella és una obra de la Vall d'en Bas (Garrotxa) protegida com a bé cultural d'interès local.

## Descripció

És una casa situada a una elevació del terreny, seguint la seva irregularitat. És de petites dimensions i està orientada a l'oest.
Sorprèn l'harmonia d'aquesta casa, a la que se li han incorporat dos cossos a banda i banda que han accentuat la seva simetria.
No hi ha elements de cap estil en concert, però en una llinda sobre la finestra hi ha la següent inscripció: "Jaume Vila i Dou me fecit 1415".

## Història

La Dou Vella o Cabana de la Dou, situada sobre el mas Paiola, ja és documentada l'any 1300, si bé ja es tenen notícies de la família Dou al segle xiii. Aquest mas quedà supeditat a la masia Dou del mateix propietari i no tingué el desenvolupament de la masia principal.

## Referències

* 1 2 3 4 5 «La Dou Vella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2016].
# Metròpolis de Frígia (sud)

Metròpolis de Frígia (en grec antic Μητρόπολις) era una ciutat situada al sud de Frígia, al convent jurídic d'Apamea.
Al nord de Frígia hi havia una ciutat del mateix nom, la Metròpolis de Frígia (nord). Les dues ciutats, encara que es deien igual, eren diferents, tal com ho expliquen Esteve de Bizanci, que menciona les dues, i el geògraf Hièrocles al segle VI. En època romana es va incloure a la província de Pisídia.

## Referències

* ↑ Plini el Vell. Naturalis Historia, V, 29
* ↑ Smith, William (ed.). «3. Metropolis». Dictionary of Greek and Roman Geography (1854). [Consulta: 7 maig 2021].
# Jacamar gros

El jacamar gros (Jacamerops aureus) és una espècie d'ocell, única del gènere Jacamerops, que pertany a la família dels galbúlids (Galbulidae).

## Morfologia

* La denominació del gènere, Jacamerops, és una contracció entre Jacamar i Merops (abellerol) que fa referència a una certa semblança superficial amb aquelles aus. És el membre més gran de la seva família, fent 30 – 34 cm de llargària. El bec és una mica corbat i proporcionalment més gran que en la resta de jacamars.
* La major part de l'ocell és de color verd, amb reflexos daurats. Ventre i pit rogenc. La cua és blava per sota.
* Els dos sexes són molt semblants, excepte per una banda a la gola, blanca al mascle i lleonada a la femella.

## Alimentació

Són aus insectívores, que troben el seu aliment furgant entre les fulles, on de vegades agafa també sargantanes i aranyes.

## Hàbitat i distribució

Ocell propi dels boscos de ribera de les terres baixes (fins als 1000 metres) de Costa Rica i Panamà, i zona limítrofa de Colòmbia. A l'oest dels Andes habita alguns indrets de l'Equador. A l'est dels Andes, des del sud de Colòmbia, est de l'Equador i el Perú, i nord de Bolívia, a través de l'Amazònia del Brasil, fins a Veneçuela i les Guaianes.

## Llistat de subespècies

Se n'han descrit quatre subespècies dins aquesta espècie:
* Jacamerops aureus aureus (Statius Müller) 1776.
* Jacamerops aureus isidori Deville 1849.
* Jacamerops aureus penardi Bangs et Barbour 1922.
* Jacamerops aureus ridgwayi Todd 1943.

## Referències

* ↑ Distribució del jacamar gros a INFONATURA Arxivat 2008-02-28 a Wayback Machine. Rev. 30-06-2010
* ↑ El Jacamar gros a AVIBASE, amb subespècies Rev. 30-06-2010
# Sis dies de Washington

Els Sis dies de Washington va ser una cursa de ciclisme en pista, de la modalitat de sis dies, que es va córrer a Washington DC (Estats Units d'Amèrica). La seva primera edició data del 1940.

## Palmarès

| Any | Primers | Segons | Tercers |
| 1940 | Cesare Moretti Jr William Peden | Heinz Vopel Jules Audy | Archie Bollaert Charly Yaccino |
| 1941-47 | No disputats |
| 1948 | Emile Bruneau Arne Werner Pedersen | Ben Remkes Chris van Gent | Howard Rupprecht George Shipman |

## Referències

* ↑ «6 jours de Washington (Etats-Unis)». [Consulta: 20 desembre 2022].
# Corlay

Corlay (en bretó Korle, gal·ló Corlaè) és un municipi francès, situat a la regió de Bretanya, al departament de Costes del Nord. L'any 1999 tenia 978 habitants.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 026 | 1 088 | 1 133 | 1 071 | 1 044 | 978 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Roger Turmel | |
# Frontera entre Austràlia i les Salomó

La frontera entre Austràlia i les Salomó es completament marítima i es troba a l'oceà Pacífic. Delimita la zona econòmica exclusiva entre les Salomó i les illes del Mar del Corall.
Un tractat del 1988 defineix la frontera per 3 punts:
* Punt U : 14° 04' 00" 157° 00' 00"
* Punt V : 14° 41' 00" 157° 43' 00"
* Punt R1 : 15° 44' 07" 158° 45' 39"

## Referències

* 1 2 Agreement between the Government of Solomon Islands and the Government of Australia establishing certain sea and sea-bed boundaries
# Girly girl

Girly Girl, o Noia femenina, és un terme utilitzat per a una noia o dona que escull vestir i comportar-se amb un estil especialment femení, per exemple a través de l'ús del color rosa, del maquillatge, del perfum, de faldilles, vestits i bruses, o bé parlant sobre relacions i altres activitats que són associades amb la funció de gènere tradicional d'una noia.
Encara que el terme és utilitzat a vegades de manera despectiva, també pot té un sentit positiu, especialment en l'exploració d'una opció concreta dins el ventall de les posicions de gènere. Ser una "girly girl" pot ser vist com una posició fluïda i parcialment encarnada, modificable o descartable segons la situació.

## Antecedents

La figura antecessora de la noia femenina fou el de la womanly woman, la "dona dona", de principis del segle xx, caricaturitzada i atacada per les flappers, que la veien com un "farcell de roba bonica... [rodejant una] massa d'afectacions. Un terme anterior per a un estil més cridaner d'ultrafeminitat era missish.

## Determinants socials

El contrari d'una girly girl és una "tomboy", mentre que la seva contrapartida masculina és el "manly man" o "macho man", que s'adhereix al prototip d'home masculí.
L'increment en la prevalència de les noies femenines durant els inicis del segle XXI s'ha enllaçat amb les construccions de la masculinitat i la feminitat postfeministes i post-profeministes en termes mútuament excloents, en contraposició a la difuminació de les diferències més pròpia de les dècades anteriors

## Referències

* ↑ Linda Duits, Multi-Girl-Culture (2008) p. 141
* ↑ Duits, p. 136
* ↑ M. O'Sullivan/Un. MacPhail, Young People's Voices (2010) p. 37-8
* ↑ F. Scott Fitzgerald, Bernice Bobs Her Hair (1963) p. 18
* ↑ Georgette Heyer, The Grand Sophy (1960) p. 275
* ↑ Coon, Dennis; Mitterer, John O.. Introduction to Psychology: Gateways to Mind and Behavior. Boston: Brock University, 2016. ISBN 971-1305-09187-0 [Consulta: 31 març 2019].
* ↑ «Macho Men and Girly Girls Have Better Love Life». UA Magazine. Arxivat de l'original el 31 de març 2019. [Consulta: 31 març 2019].
* ↑ Natasha Walter, Living Dolls:The Return of Sexism (2010) p. 211
* ↑ Adam Phillips, On Flirtation (1994) p. 122-4
# Aparador (moble)

Un aparador, una aparadora, un parador, un escudeller o una estanyera és un moble vitrina que es compon, en la seva part alta, de prestatges en els quals s'exposa de la vaixella de taula.

## Galeria d'imatges

* Rèplica d'un aparador per a guardar l'argenteria d'estil Lluís XVI.

## Bibliografia

* J. Justin Storck, Le Dictionnaire Pratique de Menuiserie, Ebénisterie, Charpente

## Vegeu també

* Moble
* Bufet
* Cofre
* Credença
* escudeller
* Armari de paret
# Santa Ana (Cap Verd)

Santa Ana és una vila al sud de l'illa de Santiago a l'arxipèlag de Cap Verd. Està situada a 9 kilòmetres al nord-oest de Cidade Velha.

## Vegeu també

* Llista de nuclis de població de Cap Verd
# Bembix oculata

Bembix oculata una espècie d'himenòpter apòcrit de la família dels crabrònids (Crabronidae) que fa nius dins la sorra. És present als Països Catalans.
És una espècie que varia de mida i del patró de colors. L'epítet específic oculata fa referència a les dues taques negres que té a l'abdomen que recorden dos ulls. Té el darrer segment de l'abdomen de color negre.

## Referències

* ↑ «BioLib - Bembix oculata» (en anglès). [Consulta: 12 agost 2023].
# Eleuteri (bisbe de Bizanci)

Eleuteri (en grec antic: Ελευθέριος) mort l'any 136, va ser bisbe de Bizanci durant set anys, del 129 al 136, mentre governava a Roma l'emperador Hadrià.
Va succeir al bisbe Diògenes de Bizanci. Al morir va ser enterrat a la catedral d'Argiròpolis.

## Referències

* ↑ «Eleutherios» (en grec). Ecumenic Patriarchate of Constantinople. [Consulta: 21 juny 2023].
# Corm (desambiguació)

«Corm» té aquests significats:
* El corm: tija subterrània engruixida que en algunes plantes s'utilitza com teixit de reserva.
* El corm: forma d'organització del cos de les cormòfites (plantes vasculars). El corm constitueix l'eix de les plantes i està format per la rel i el brot i aquest darrer es diferencia en tija i fulles.